《题飞鸣宿食四雁图》
元代·行端

年去年来年复年，帛书曾达茂陵前。影连蓟北月横塞，声断江南霜满天。

雨暗芦花愁夜渚，露香菰米下秋田。平生千里与万里，尘世网罗空自悬。

作者简介：（1254—1341）元僧。临海人，字元叟，一字景元，自称寒拾里人，俗姓何。世为儒家。十一岁在馀杭化城院出家。成宗大德中赐号慧文正辩禅师，主中天竺，迁灵隐。后主径山作大护持师二十年。工诗文。有《寒拾里人稿》。